

**แผนการดำเนินงาน**

**ประจำปีงบประมาณ พ.ศ.2564**

**เพิ่มเติม (ฉบับที่ 1)**

**องค์การบริหารส่วนตำบลแม่ข้าวต้ม**

**อำเภอเมือง จังหวัดเชียงราย**

สำนักปลัดองค์การบริหารส่วนตำบลแม่ข้าวต้ม

งานนโยบายและแผน

**คำนำ**

ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ เพิ่มเติม พ.ศ.2561 (ฉบับที่ 3) ได้กำหนดให้องค์กรปกครองส่วนท้องถิ่น ดำเนินการจัดทำแผนการดำเนินงาน ตามหมวด 5 ข้อ 26 และข้อ 27 โดยมีขั้นตอนดำเนินการ ดังนี้ (1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการ ส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนดำเนินงาน เสนอคณะกรรมการพัฒนาท้องถิ่น (2) คณะกรรมการพัฒนาท้องถิ่น พิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ ให้ปิดประกาศแผนการดำเนินงานภายในสิบห้าวันนับแต่วันทีประกาศ เพื่อให้ประชาชนในท้องถิ่นทราโดยทั่วกันและต้องปิดประกาศไว้อย่างน้อยสามสิบวัน (3) แผนการดำเนินงานให้จัดทำให้แล้วเสร็จภายในสามสิบวัน นับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสมหรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นที่ต้องดำเนินการในพื้นที่องค์กรปกครองส่วนท้องถิ่นในปีงบประมานนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

ดังนั้น เพื่อให้เป็นไปตามระเบียบดังกล่าว องค์การบริหารส่วนตำบลแม่ข้าวต้ม จึงได้ดำเนินการ

จัดทำแผนการดำเนินงาน ประจำปีงบประมาณ พ.ศ.2564 เพิ่มเติม (ฉบับที่ 1 ) ขึ้นเพื่อให้ทราบถึงรายละเอียดแผนงาน โครงการพัฒนาและกิจกรรม ที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้นและใช้เป็นแนวทางในการดำเนินงานในปีงบประมาณ พ.ศ.2564 เพิ่มเติม (ฉบับที่ 1 ) ขององค์การบริหารส่วนตำบลแม่ข้าวต้มให้มีความชัดเจนในการปฏิบัติมากขึ้น มีการประสานและบูรณาการการทำงานร่วมกับหน่วยงานต่างๆ การจำแนกรายละเอียดๆ ต่างของแผนงาน/โครงการในแผนการดำเนินงาน จะทำให้การติดตามประเมินผลเมื่อสิ้นปีงบประมาณมีความสะดวกมากขึ้น

ทั้งนี้หวังเป็นอย่างยิ่งว่าแผนการดำเนินงานองค์การบริหารส่วนตำบลแม่ข้าวต้มประจำปี งบประมาณ พ.ศ.2564 เพิ่มเติม (ฉบับที่ 1 ) ฉบับนี้ จะสามารถใช้เป็นประโยชน์ต่อการดำเนินงานขององค์การบริหารส่วนตำบลแม่ข้าวต้มและผู้ที่เกี่ยวข้องเป็นอย่างดี

( นายสันติ เถรนิยม )

นายกองค์การบริหารส่วนตำบลแม่ข้าวต้ม

**สารบัญ**

**หน้า**

**ส่วนที่ 1 บทนำ** 1

1) วัตถุประสงค์

2) ขั้นตอนการจัดทำแผนการดำเนินงาน

3) ประโยชน์ของแผนการดำเนินงาน

**ส่วนที่ 2 บัญชีโครงการ/ กิจกรรม**

1) บัญชีสรุปจำนวนโครงการและงบประมาณ (แบบ ผด.1) 3

2) บัญชีโครงการ/กิจกรรม (แบบ ผด.2) 4

3) บัญชีจำนวนครุภัณฑ์ (แบบ ผด.3) 58

**ส่วนที่ 1**

**บทนำ**

**แผนการดำเนินงาน** หมายถึง แผนการดำเนินงานขององค์กรปกครองส่วนท้องถิ่น ที่แสดงถึงรายละเอียด แผนงาน โครงการและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำงบประมาณนั้น ๆ

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 “ ข้อ 27 แผนการให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น”

แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่นเพื่อควบคุมการดำเนินงานให้เป็นไปอย่างมีประสิทธิภาพ รวมทั้งยังเป็นเครื่องมือในการติดตามและประเมินผล ดังนั้นแผนการดำเนินงานมีขั้นตอนในการจัดทำตามระเบียบฯ ดังนี้

1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศใช้แผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

วัตถุประสงค์ของแผนการดำเนินงาน

1. เพื่อแสดงถึงรายละเอียดของแผนงาน โครงการการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบล ในปีงบประมาณ 2564

2 . เพื่อให้คณะผู้บริหาร และเจ้าหน้าที่ที่เกี่ยวข้องมีความรู้ความเข้าใจในการบริหารจัดการโครงการกิจกรรม

3 .เพื่อให้การบริหารจัดการทรัพยากรขององค์การบริหารส่วนตำบลตรงตามความต้องการทั้ง ปริมาณและคุณภาพตามลำดับความจำเป็นเร่งด่วน

4. เพื่อเป็นแนวทางและควบคุมการปฏิบัติงานตามแผนพัฒนาท้องถิ่นให้เป็นไปอย่างเหมาะสมและมีประสิทธิภาพ

5. เพื่อให้การปฏิบัติงานพัฒนาตำบลเป็นไปด้วยความราบรื่นตั้งแต่ต้นจนถึงงานพัฒนาสำเร็จ บรรลุเป้าหมายและวัตถุประสงค์

2

ขั้นตอนการจัดทำแผนการดำเนินงาน

ขั้นตอนที่ 1 การจัดเก็บรวบรวมข้อมูล

ขั้นตอนที่ 2 การจัดทำร่างแผนการดำเนินงานและเค้าโครงของแผนการดำเนินงาน

มี 2 ส่วน ดังนี้

ส่วนที่ 1 บทนำ

ส่วนที่ 2 บัญชีโครงการ/กิจกรรม

ขั้นตอนที่ 3 การอนุมัติและประกาศใช้แผนการดำเนินงาน

ประโยชน์ของแผนการดำเนินงาน

แผนการดำเนินงานเป็นเครื่องมือสำคัญในการบริหารงานของผู้บริหาร เพื่อควบคุมการดำเนินงานให้เป็นไปอย่างมีประสิทธิภาพและประโยชน์ที่ได้รับการจัดทำแผนการดำเนินงานอยู่ที่ประชาชนในท้องถิ่น ซึ่งสามารถแก้ไขปัญหาความเดือดร้อนตรงตามความต้องการของประชาชนและจะทำให้คุณภาพชีวิตของประชาชนดีขึ้น รวมทั้งเป็นกลไกลในการประสานงานระหว่างหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ แผนการดำเนินงานยังเป็นเครื่องมือในการติดตามตรวจสอบ ประเมินผลในการดำเนินงานและใช้ทรัพยากรการบริหารของท้องถิ่นอย่างมีประสิทธิภาพและเกิดประโยชน์สาธารณะสูงสุด